ai4bharat/Pralekha huggingface dataset:
রেলমন্ত্রক
যাত্রীদের স্বাচ্ছন্দ্যকর যাত্রার সুবিধার্থে উন্নত ট্রেন পরিষেবা
নয়াদিল্লি, ০৫ ফেব্রুয়ারি, ২০২১
ট্রেনে যাত্রীদের নিরাপদ ও আরও স্বাচ্ছন্দ্যকর ভ্রমণের অভিজ্ঞতা প্রদানের জন্য ভারতীয় রেল বেশ কয়েকটি পদক্ষেপ গ্রহণ করেছে। নতুন দিল্লি থেকে বারাণসী এবং নতুন দিল্লি থেকে শ্রীমাতা বৈষ্ণদেবী কাটরার মধ্যে অত্যাধুনিক দেশীয় প্রযুক্তিতে তৈরি বন্দে ভারত ট্রেন পরিষেবা চালু করা হয়েছে। এই ট্রেনে জিপিএস ব্যবস্থাপনা, স্বয়ংক্রিয় স্লাইডিং দরজা, বায়োটয়লেট সহ একাধিক সুবিধা রয়েছে। হাম সফর, তেজস, অন্ত্যোদয়, উৎকৃষ্ট ডবলডেকার এয়ার কন্ডিশন যাত্রী  – এর মতো প্রিমিয়াম ট্রেন পরিষেবা চালু করা হয়েছে। এমনকি, অত্যাধুনিক প্রযুক্তিবিশিষ্ট এলএইচবি কোচ চালু করা হয়েছে। ট্রেন যাত্রার সময় যাত্রীরা যাতে প্রাকৃতিক সৌন্দর্য উপভোগ করতে পারেন, তার জন্য বড় জানলাবিশিষ্ট ভিস্তা ডোম কোচ চালু করা হয়েছে। স্বর্ণ প্রকল্পের আওতায় রাজধানী ও শতাব্দী ট্রেনের ৬৫টি রেকের আধুনিকীকরণ করা হয়েছে। ট্রেনের কামরার ভেতর বিদ্যুৎ সাশ্রয়ের উদ্দেশ্যে নতুন এলইডি আলোর ব্যবস্থা করা হয়েছে। কামরার ভেতর একাধিক মোবাইল চার্জিং-এর সুবিধা রাখা হয়েছে। ২ হাজার ৯০০টি কামরায় সিসি টিভি বসানো হয়েছে। এর পাশাপাশি, দক্ষিণ-পূর্ব রেলের ইএমইউ ট্রেনের মহিলা কামরায় যাত্রী সুরক্ষায় এমার্জেন্সি টকব্যাক সিস্টেম চালু করা হয়েছে। কলকাতা মেট্রো রেল এবং ইএমইউ ট্রেনে প্যাসেঞ্জার অ্যানাউন্সমেন্ট কাম প্যাসেঞ্জার ইনফরমেশন সিস্টেম বসানো হয়েছে। উন্নত প্রযুক্তির নতুন ধরনের ইএমইউ এবং মেন লাইন ইলেক্ট্রিক মাল্টিপল ইউনিট বিশিষ্ট কামরা নিয়ে আসা হয়েছে।
রাজ্যসভায় আজ এক প্রশ্নের লিখিত জবাবে একথা লিখিত জবাবে একথা জানিয়েছেন রেল, বাণিজ্য, শিল্প এবং ক্রেতা বিষয়ক, খাদ্য ও গণবন্টন দপ্তরের মন্ত্রী শ্রী পীযূষ গোয়েল।
প্রতিরক্ষামন্ত্রক
প্রতিরক্ষা মন্ত্রী নতুন দিল্লিতে নৌ-সেনা কমান্ডারদের সম্মেলনে ভাষণ দিয়েছেন
নৌ-সেনা কমান্ডারদের সম্মেলন
প্রতিরক্ষা মন্ত্রী শ্রীমতী নির্মলা সীতারমণ আজ নতুন দিল্লিতে নৌ-সেনা কমান্ডারদের দ্বিবার্ষিক সম্মেলনের প্রথম অনুষ্ঠানে উদ্বোধন করেছেন। ভারতীয় নৌ-বাহিনী পেশাদারিত্ব এবং নিষ্ঠার সঙ্গে যেভাবে দেশের সামুদ্রিক অঞ্চলের স্বার্থ সুরক্ষিত রাখার কাজ করে চলেছে, তিনি তার প্রশংসা করেন।
দায়িত্বপূর্ণ কাজের জায়গায় যেভাবে ভারতীয় নৌ-বাহিনী, জাহাজ, ডুবোজাহাজ এবং বিমান মোতায়েন রেখে কাজের সর্বোচ্চ পরিস্থিতি বজায় রেখে চলেছে, প্রতিরক্ষা মন্ত্রী তাতে সন্তোষ ব্যক্ত করেন। তিনি বলেন, আমাদের স্বার্থ সংশ্লিষ্ট ক্ষেত্রে নৌ-বাহিনীর সচেতন উদ্যোগ যে কোনও ধরণের পরিস্থিতি মোকাবিলায়, বিশেষ করে, অনুসন্ধান ও উদ্ধার, মানবিক সহায়তা, বিপর্যয় মোকাবিলা ও জলদস্যুতা মোকাবিলায় যথাযথ ভূমিকা নেবে। ভারত মহাসাগরীয় অঞ্চলে বিভিন্ন ধরণের সঙ্কটময় পরিস্থিতিতে বিগত কয়েক মাসে ভারতীয় নৌ-বাহিনী যেভাবে কাজ করেছে, তা থেকেই এই সচেতন উদ্যোগের প্রমাণ মিলেছে। তিনি এ প্রসঙ্গে শ্রীলঙ্কায় বন্যা এবং বাংলাদেশ ও মায়ানমারে সাইক্লোন ‘মোরা’র পরবর্তী সময়ে এবং গত বছর নভেম্বর মাসে সাইক্লোন ‘ওখি’ প্রেক্ষিতে যে মানবিক সহায়তা এবং বিপর্যয় ত্রাণ কর্মসূচি হাতে নিয়েছিল, তার জন্য তিনি ভারতীয় নৌ-বাহিনীর বিশেষ প্রশংসা করেন।
নৌ-বাহিনীর কমান্ডারদের উদ্দেশে শ্রীমতী সীতারমণ বলেন, আমাদের নিজস্ব অস্ত্রশস্ত্র এবং যন্ত্রপাতি তৈরি করতে না পারলে আমাদের দেশ প্রকৃতপক্ষে স্বনির্ভর হতে পারবে না। এই ক্ষেত্রে ভারতীয় নৌ-বাহিনী যে সক্রিয়তার সঙ্গে গবেষণা ও উন্নয়নের কাজ করছে, তা থেকে স্বয়ম্ভরতার প্রতি নৌ-বাহিনীর দায়বদ্ধতার ইঙ্গিত মেলে। তিনি বলেন, শিল্প ও প্রতিরক্ষা মন্ত্রকের কৌশলগত অংশীদারিত্বের এক বৃহৎ পদক্ষেপ হিসাবে টাটা গোষ্ঠীর সঙ্গে যৌথ উদ্যোগে বিমানবাহী জাহাজের যুদ্ধ পরিচালন ব্যবস্থা গড়ে তোলা হয়েছে। ভারতীয় নৌ-বাহিনীর যন্ত্রপাতি ও প্রয়োজনীয় অস্ত্রশস্ত্র উৎপাদনে দেশজ উদ্যোগের অংশ হিসাবে ‘সমুদ্রিকা’ নামে একটি কর্মসূচিরও তিনি উল্লেখ করেন। এই প্রসঙ্গে তিনি জাহাজ নির্মাণের ক্ষেত্রে ৩২ হাজার কোটি টাকা প্রকল্পের দরপত্র আহ্বানের কথা বলেন। এছাড়া, বেসরকারি এবং ক্ষুদ্র জাহাজঘাটা নির্মাণের ক্ষেত্রে ‘মেক ইন ইন্ডিয়া’ উদ্যোগেরও উল্লেখ করেন। প্রতিরক্ষা মন্ত্রী বলেন, দেশজ জাহাজ নির্মাণ শিল্প অস্ত্র উৎপাদন-কেন্দ্রীক ব্যবস্থার মাধ্যমে ভারতীয় নৌ-বাহিনীর আধুনিকীকরণ কর্মসূচির সহায়ক ভূমিকা নেবে। দেশের অর্থনৈতিক বৃদ্ধির সঙ্গে দেশের সমুদ্রসীমার স্বার্থের ঘনিষ্ঠ সম্পর্কের কথাও তিনি উল্লেখ করেন।
(Visitor Counter : 26
বিজ্ঞানওপ্রযুক্তিমন্ত্রক
ভারত গ্রীন হাউস গ্যাস নির্গমন কমাতে এবং বিশ্বব্যাপী জলবায়ু পরিবর্তন মোকাবিলায় লক্ষ্য পূরণে ধারাবাহিকভাবে জ্বালানী, রাসায়নিক ও অন্যান্য বস্তু সামগ্রীর সহজলভ্যতার জন্য আন্তর্জাতিক ক্লিন এনার্জি সমুদায়ের অঙ্গীকার আহ্বান করেছে
নয়াদিল্লি, ১০ নভেম্বর, ২০২১
ভারত গ্রীন গাউস গ্যাস নির্গমন কমাতে এবং বিশ্বব্যাপী জলবায়ু পরিবর্তন মোকাবিলায় ধার্য লক্ষ্য পূরণে ধারাবাহিকভাবে জ্বালানী, রাসায়নিক ও অন্যান্য বস্তু সামগ্রীর সহজলভ্যতার জন্য আন্তর্জাতিক ক্লিন এনার্জি সমুদায়ের প্রতি অঙ্গীকার গ্রহণে আহ্বান জানিয়েছে। রাষ্ট্রসংঘের ২৬তম কপ-২৬ শীর্ষক এক অনুষ্ঠানে গত সন্ধ্যায় যোগ দিয়ে কেন্দ্রীয় বিজ্ঞান ও প্রযুক্তি মন্ত্রী ডাঃ জিতেন্দ্র সিং মিশন ইনোভেশন ২.০ কর্মসূচিকে এগিয়ে নিয়ে যেতে ভারত ও নেদারল্যান্ডের যৌথ প্রয়াসগুলির কথা উল্লেখ করেন। এই উপলক্ষে দুই দেশের মধ্যে সুসংহত জৈব শোধনাগার উদ্যোগেরও সূচনা হয়।
ডাঃ সিং বলেন, মিশন ইনোভেশন কর্মসূচির মাধ্যমে ভারত উদ্ভাবনের লক্ষ্য পূরণে সহযোগিতামূলক প্রয়াসগুলিতে সক্রিয়ভাবে যুক্ত রয়েছে এবং দূষণমুক্ত শক্তি সহজলভ্য করতে অগ্রণী ভূমিকা পালন করছে। তিনি আরও বলেন, মিশন ইনোভেশন কর্মসূচিতে ভারত ও নেদারল্যান্ড গবেষণা ও উদ্ভাবন ক্ষেত্রে পারস্পরিক অভিজ্ঞতা বিনিময়ে সম্মত হয়েছে। স্থির হয়েছে দুই দেশই স্টার্টআপ ইকোসিস্টেম, আন্তর্জাতিক স্তরে সহযোগিতার ক্ষেত্রে একে-অপরকে সাহায্য করবে। এই কর্মসূচি এমনভাবে প্রণয়ন করা হয়েছে, যাতে বেসরকারি ক্ষেত্র, গবেষণা প্রতিষ্ঠান, নাগরিক সমাজ সকলে একত্রে পুনর্নবীকরণযোগ্য জ্বালানী, রাসায়নিক পদার্থ ও বস্তু সামগ্রী উদ্ভাবনে সমান অবদান রাখতে পারে। তিনি বলেন, পরিবহণ ও রাসায়নিক ক্ষেত্র থেকে গ্রীন হাউস গ্যাস নির্গমনের পরিমাণ এক-তৃতীয়াংশ, যা উত্তরোত্তর বাড়বে বলেই মনে করা হচ্ছে। মন্ত্রী বলেন, জৈব প্রযুক্তি দপ্তরের মাধ্যমে ভারত স্থায়ীভাবে বিমান জ্বালানী সহ জৈব জ্বালানীর গবেষণা ও উন্নয়নের কাজে যুক্ত রয়েছে। এ ধরনের জ্বালানী সমাজের পাশাপাশি, পরিবেশের পক্ষেও অত্যন্ত অনুকূল বলে ডাঃ সিং অভিমত প্রকাশ করেন।
CG/BD/SB
(Visitor Counter : 223
সড়কপরিবহণওমহাসড়কমন্ত্রক
মহাসড়ক প্রকল্পগুলির কাজ সম্পূর্ণ করার লক্ষ্যমাত্রা
নয়াদিল্লি, ২৩ জুলাই, ২০১৯
দেশের প্রধান ৬০টি জাতীয় সড়ক প্রকল্পের কাজ প্রায় শেষ হওয়ার মুখে। সেগুলি আগামী ১০০ দিনের মধ্যে সম্পূর্ণ করার লক্ষমাত্রা নেওয়া হয়েছে। এই প্রকল্পের কাজ ত্বরান্বিত করতে পরিবেশকে বাঁচিয়ে সুষ্ঠুভাবে জমি অধিগ্রহণ, যথাযথ আর্থিক সাহায্য, অন্যান্য মন্ত্রকের সঙ্গে সমন্বয় বজায় রাখা, প্রযুক্তিগত সমস্যাগুলির দ্রুত সমাধান, প্রকল্পের আধিকারিক, কনট্রাকটার এবং রাজ্য সরকারের সঙ্গে প্রতিনিয়ত বৈঠকের মতো একাধিক পদক্ষেপ নেওয়া হয়েছে।
রাজ্যসভায় গতকাল এক প্রশ্নের লিখিত জবাবে এই তথ্য জানান কেন্দ্রীয় সড়ক ও পরিবহন মন্ত্রী শ্রী নীতিন গড়করি।
CG/SS/NS
(Visitor Counter : 63
প্রধানমন্ত্রীরদপ্তর
প্রধানমন্ত্রী তামিলনাড়ুর চেন্নাইয়ে এমজিআর চেন্নাই সেন্ট্রাল রেল স্টেশন থেকে কোয়েম্বাটোরগামী বন্দে ভারত এক্সপ্রেসের যাত্রার সূচনা করেছেন
নয়াদিল্লি, ৮ এপ্রিল, ২০২৩
প্রধানমন্ত্রী শ্রী নরেন্দ্র মোদী আজ তামিলনাড়ুর চেন্নাইয়ে এমজিআর চেন্নাই সেন্ট্রাল রেল স্টেশন থেকে কোয়েম্বাটোরগামী বন্দে ভারত এক্সপ্রেসের যাত্রার সূচনা করেছেন। শ্রী মোদী স্টেশনে পৌঁছে ট্রেনটি ঘুরে দেখেন এবং ট্রেনকর্মী ও শিশুদের সঙ্গে মতবিনিময় করেন।
এক ট্যুইট বার্তায় প্রধানমন্ত্রী বলেছেন :
“বন্দে ভারত এক্সপ্রেসকে ধন্যবাদ। এই ট্রেনটির জন্য চেন্নাই ও কোয়েম্বাটোরের মতো দুটি সুন্দর শহরের মধ্যে যোগাযোগ ব্যবস্থা আরও ভালো হল। এই ট্রেনটির যাত্রার সূচনার পাশাপাশি ছোট ছোট বন্ধুদের সঙ্গে সাক্ষাৎও করলাম।”
প্রধানমন্ত্রীর সঙ্গে এই অনুষ্ঠানে তামিলনাড়ুর রাজ্যপাল শ্রী আর এন রবি, মুখ্যমন্ত্রী শ্রী এম কে স্ট্যালিন এবং রেলমন্ত্রী শ্রী অশ্বিনী বৈষ্ণব উপস্থিত ছিলেন।
PG/CB/DM/
(
প্রধানমন্ত্রীরদপ্তর
২০১৭ ব্যাচের আইএএস অ্যাসিস্ট্যান্ট সেক্রেটারি পদমর্যাদাসম্পন্ন আধিকারিকদের বৈঠকে উদ্বোধনী ভাষণ প্রধানমন্ত্রীর
নয়াদিল্লি, ০২ জুলাই, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লিতে ১৬০ জন যুব আইএএস আধিকারিকদের সঙ্গে মতবিনিময় করেছেন। এই আইএএস আধিকারিকরা সম্প্রতি কেন্দ্রীয় সরকারের অ্যাসিস্ট্যান্ট সেক্রেটারি পদে নিযুক্ত হয়েছেন।
বৈঠকে প্রধানমন্ত্রী নতুন আধিকারিকদের মুসৌরিতে প্রশিক্ষণের কথা স্মরণ করিয়ে দেন।
আধিকারিকরাও প্রধানমন্ত্রীর সঙ্গে আলোচনায় তাঁদের হাতেকলমে প্রশিক্ষণের কথা ভাগ করে নেন। মুসৌরিতে প্রশিক্ষণের সময়ে ক্লাস রুমের অভিজ্ঞতার কথাও প্রধানমন্ত্রীকে জানান যুব আধিকারিকরা। যে সমস্ত আধিকারিক প্রশিক্ষণের সময়ে পিছিয়ে পড়া জেলাগুলিতে কাজ করেছেন, বর্তমানে সেখানে উন্নয়নের জন্য কী পদক্ষেপ নেওয়া হয়েছে, সেকথাও তুলে ধরেন তাঁরা।
আগামী তিন মাস আধিকারিকদের সরকারের সঙ্গে যুক্ত হয়ে সুচিন্তিত মতামত দেওয়ার জন্য বলেন প্রধানমন্ত্রী। এছাড়া, এই সময়ে প্রত্যেক আধিকারিক সরকারের যে কোনও নীতি-নির্ধারণের সুযোগ নিতে পারেন বলেও প্রধানমন্ত্রী উল্লেখ করেন।
যে কোনও সমস্যার সমাধানে আধিকারিকদের নতুন দিশা, পন্থা, পরিকল্পনা জানতে আহ্বান জানান প্রধানমন্ত্রী শ্রী নরেন্দ্র মোদী।
তিনি বলেন, নতুন চিন্তাধারা নিয়ে যে কোনও প্রকল্পের কাজে এগিয়ে আসতে হবে, যাতে সরকারের কাজে অভিনবত্ব আসে। জনগণের অভিজ্ঞতা ও অভিনবত্ব সরকারি ব্যবস্থাপনার ক্ষেত্রে সুফল নিয়ে আসবে বলেও জানান তিনি।
প্রধানমন্ত্রী বলেন, নাগরিক-কেন্দ্রিক দৃষ্টিকোণ থেকে আধিকারিকদের যে কোনও কাজে এগিয়ে আসতে হবে।
প্রধানমন্ত্রী বলেন, কোনও আধিকারিক সমস্যায় পড়লে, সেই সমস্যার সার্বিক সমাধানের প্রয়োজন।
বৈঠকে প্রধানমন্ত্রী দপ্তরে প্রতিমন্ত্রী ডঃ জিতেন্দ্র সিং এবং অন্যান্য আধিকারিকরাও উপস্থিত ছিলেন।
অনুষ্ঠানে সর্দার বল্লভ ভাই প্যাটেলের জীবন কাহিনীর ওপর একটি তথ্যচিত্র প্রদর্শিত হয়।
CG/SS/SB
(Visitor Counter : 93
স্বরাষ্ট্র মন্ত্রক
জাতীয় রাজধানী অঞ্চলের কোভিড-১৯ এর কারণে উদ্ভূত পরিস্থিতি নিয়ে কেন্দ্রীয় স্বরাষ্ট্র মন্ত্রী শ্রী অমিত শাহ-এর পৌরহিত্যে সর্বদলীয় বৈঠক
নয়াদিল্লী, ১৫ই জুন, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ বলেছেন, দিল্লীতে কোভিড-১৯এর মোকাবিলা করতে কেন্দ্র সব ধরণের প্রয়োজনীয় পদক্ষেপ গ্রহণ করবে। জাতীয় রাজধানী অঞ্চলের কোভিড-১৯এর পরিস্থিতি নিয়ে আজ এক সর্বদলীয় বৈঠকে শ্রী শাহ পৌরহিত্য করেছেন। তিনি বলেন, এই মহামারীর বিরুদ্ধে যুদ্ধে প্রধানমন্ত্রী শ্রী নরেন্দ্র মোদীর নেতৃত্বে আমরা সবাই ঐক্যবদ্ধ রয়েছি। তিনি জনগণের স্বার্থের কথা বিবেচনা করে সমস্ত রাজনৈতিক দলগুলির কাছে আবেদন রাখেন, তাঁরা যেন তাঁদের মত-পার্থক্য দূর করেন। এরফলে মানুষের মধ্যে আস্থা আসবে এবং এই রাজনৈতিক ঐক্যের মধ্যে দিয়ে জাতীয় রাজধানী অঞ্চলে পরিস্থিতির উন্নতি হবে।
কেন্দ্রীয় স্বরাষ্ট্র মন্ত্রী বলেন, ‘আমি সমস্ত রাজনৈতিক দলের কর্মীদের কাছে আবেদন রাখছি কোভিড-১৯এর মোকাবিলা করতে দিল্লীবাসীর স্বার্থ সুরক্ষার জন্য কেন্দ্র যে সিদ্ধান্তগুলি গ্রহণ করেছে সেগুলি যেন বাস্তবায়িত হয় তা আপনারা নিশ্চিত করুন। আমাদের নতুন নতুন প্রযুক্তির মাধ্যমে কোভিড-১৯এর নমুনা পরীক্ষার ক্ষমতা বাড়াতে হবে।’
কেন্দ্রীয় স্বরাষ্ট্র মন্ত্রী গতকাল দিল্লীর মুখ্যমন্ত্রী শ্রী অরবিন্দ কেজরিওয়াল সহ প্রবীণ আধিকারিকদের সঙ্গে একটি বৈঠক করেন। এই বৈঠকে দিল্লীর নাগরিকদের সংক্রমণের হাত থেকে বাঁচানোর জন্য বিভিন্ন গুরুত্বপূর্ণ সিদ্ধান্ত নেওয়া হয়। ঐ বৈঠকে দিল্লী সরকারকে ৫০০টি রেলের কোচ দেওয়ার সিদ্ধান্ত নেওয়া হয়েছে যেগুলিতে কোভিড-১৯এ সংক্রমিতদের চিকিৎসা করা যাবে। এরফলে দিল্লীতে এই সংক্রমণের চিকিৎসার জন্য আরও ৮ হাজারটি অতিরিক্ত বেড পাওয়া যাবে। এছাড়া কন্টেনমেন্ট এলাকায়, বাড়ি বাড়ি গিয়ে সমীক্ষার মাধ্যমে সংক্রমিতদের সংস্পর্শে কারা কারা এসেছেন সেই বিষয়ে তথ্য সংগ্রহ করা হবে। নমুনা সংগ্রহ করে কেউ কোভিড-১৯এ সংক্রমিত হয়েছেন কি না সে সংক্রান্ত পরীক্ষার হার আগামী দুদিনে দ্বিগুন ও ছয় দিনে তিন গুন করা হবে। রবিবারের বৈঠকে সিদ্ধান্ত নেওয়া হয় বেসরকারী হাসপাতালগুলির ৬০ শতাংশ করোনা বেডের মূল্য, এবং নমুনা পরীক্ষা ও চিকিৎসার খরচ কম করতে বলা হবে। বেসরকারী হাসপাতালগুলি এই নির্দেশিকাগুলি যথাযথভাবে পালন করছে কি না তা দেখার জন্য নীতি আয়োগের চেয়ারম্যান ডঃ ভি কে পালের নেতৃত্বে একটি কমিটি তৈরি করা হয়েছে। দিল্লীর এইমস হাসপাতাল থেকেও কোভিড-১৯এর চিকিৎসার বিষয়ে টেলিফোনে পরামর্শ দেওয়া হবে।
CG/CB/NS
(
কৃষিমন্ত্রক
কেন্দ্রীয় কৃষি ও কৃষক কল্যাণ মন্ত্রী ক্ষুদ্র চাষীদের নিয়ে গঠিত কৃষি ব্যবসায়ী কনসোর্টিয়াম’কে বলেছেন ১০ হাজার কৃষক উৎপাদক সংগঠন গড়ে তুলতে এবং ই-জাতীয় কৃষি বাজার প্ল্যাটর্ফমের বিকাশে তাদের বড় ভূমিকা রয়েছে
নয়াদিল্লি, ১২ জুন, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর বলেছেন, ১০ হাজার কৃষক উৎপাদক সংগঠন গড়ে তোলার মতো গুরুত্বপূর্ণ পদক্ষেপগুলি সহ প্রধানমন্ত্রী শ্রী নরেন্দ্র মোদী কৃষি ক্ষেত্রে আমূল সংস্কারের জন্য ঐতিহাসিক উদ্যোগ গ্রহণ করেছেন।কৃষকদের নিয়ে ১০ হাজার উৎপাদক সংগঠন গঠনের বাকি দায়িত্ব কনসোর্টিয়ামগুলিরও রয়েছে। তিনি আরও বলেন, ই-জাতীয় কৃষি বাজার প্ল্যাটফর্মের প্রসারে কনসোর্টিয়ামগুলিকে গুরুত্বপূর্ণ ভূমিকা নিতে হবে। ক্ষুদ্র কৃষকদের নিয়ে এ ধরনের কনসোর্টিয়াম গঠনের পর প্রাতিষ্ঠানিক ও বেসরকারি বিনিয়োগে অগ্রগতি হয়েছে।
ক্ষুদ্র কৃষকদের নিয়ে গঠিত কনসোর্টিয়ামের ম্যানেজমেন্ট বোর্ডের ২৪তম এবং ১৯তম বার্ষিক সাধারণ বোর্ড মিটিং-এ ভাষণ দিতে গিয়ে শ্রী তোমর ই-জাতীয় কৃষি বাজার ব্যবস্থায় দুটি পর্যায়ে ১ হাজার বাজারের সঙ্গে যোগসূত্র গড়ে তোলার জন্য কনসোর্টিয়ামের প্রচেষ্টার প্রশংসা করেন। এক পরিসংখ্যানে তিনি জানান, এখনও পর্যন্ত ই-জাতীয় কৃষি বাজার প্ল্যাটফর্মে ১ কোটি টাকারও বেশি লেনদেন হয়েছে। ই-জাতীয় কৃষি বাজার ব্যবস্থার সূচনা থেকে এখনও পর্যন্ত ১ কোটি ৬৬ লক্ষেরও বেশি কৃষক এবং ১ লক্ষ ৩০ হাজারেরও বেশি বিপণন ক্ষেত্র এই ব্যবস্থার সঙ্গে যুক্ত হয়েছে। তিনি বলেন, সংস্কারের পরিণাম-স্বরূপ উৎপাদিত কৃষিজ পণ্যের বিক্রয়ে যেমন সুবিধা পেয়েছে, তেমনই কৃষকদের উৎপাদিত পণ্য সহজে ই-জাতীয় কৃষি বাজার ব্যবস্থার সঙ্গে অন্তর্ভুক্ত করা সম্ভব হয়েছে। এই ব্যবস্থা গ্রহণের দরুণ কৃষকরা আয়ের দিক থেকে লাভবান হচ্ছেন।
প্রধানমন্ত্রী দেশে ১০ হাজার কৃষক উৎপাদক সংগঠন গড়ে তোলার যে কথা ঘোষণা করেছে, তার ফলে ই-জাতীয় কৃষি বাজার ব্যবস্থার দ্রুত প্রসার ঘটবে এবং কৃষকরাও ন্যায্য দাম পাবেন। কৃষকদের আয় দ্বিগুণ করার যে লক্ষ্য স্থির হয়েছে, তা পূরণের ক্ষেত্রে ই-জাতীয় কৃষি বাজার গুরুত্বপূর্ণ ভূমিকা নেবে। শ্রী তোমর কৃষি মন্ত্রকের আধিকারিকদের সহযোগিতায় কিষাণ রথ অ্যাপ চালু করার জন্য কনসোর্টিয়ামের উদ্যোগের প্রশংসা করে বলেন, লকডাউনের সময় উৎপাদিত কৃষজ পণ্য পরিবহণের সমস্যা অনেকখানি দূর করা সম্ভব হয়েছে।
(CG/BD/SB
ক্রেতা, খাদ্যএবংগণবন্টনমন্ত্রক
সরকার গৃহীত বিভিন্ন পদক্ষেপের ফলশ্রুতিতে ভোজ্যতেল সহ বিভিন্ন অত্যাবশ্যকীয় পণ্যের মূল্য হ্রাসের প্রবণতা লক্ষ্য করা গেছে
নয়াদিল্লি, ১১ নভেম্বর, ২০২২
ভোজ্যতেল সহ বিভিন্ন অত্যাবশ্যকীয় পণ্যের দাম গত অক্টোবর মাস থেকেই হ্রাস পেতে শুরু করেছে। সরকার গৃহীত বিভিন্ন পদক্ষেপের ফলশ্রুতিতেই তা সম্ভব হয়েছে বলে প্রকাশ। কেন্দ্রীয় খাদ্য ও গণবন্টন দপ্তরের আওতায় গঠিত এক বিশেষ কমিটি প্রধান প্রধান পণ্যের মূল্য পরিস্থিতির বিষয়টি পর্যালোচনা করছে। অত্যাবশ্যকীয় পণ্যের মূল্যস্তর নিয়ন্ত্রণের মধ্যে নিয়ে আসার পাশাপাশি দেশের কৃষক, শিল্প প্রতিষ্ঠান ও গ্রাহকদের স্বার্থরক্ষার বিষয়টি সম্পর্কেও কমিটি সচেতন রয়েছে।
ডাল জাতীয় খাদ্যশস্য আমদানির ক্ষেত্রে শুল্কের হার কমিয়ে আনা, মূল্য ধার্যের বিষয়টি বাস্তবসম্মত করে তোলা, ভোজ্যতেল মজুতের সীমা বেঁধে দেওয়া এবং সেইসঙ্গে পেঁয়াজ ও ডালশস্যের পর্যাপ্ত মজুতভাণ্ডার গড়ে তোলার ব্যবস্থা সহ নানা ধরনের পদক্ষেপ গ্রহণ করা হয়েছে। আন্তর্জাতিক বাজারের বর্তমান মূল্য পরিস্থিতির পরিপ্রেক্ষিতে তেল শিল্পের সঙ্গে যুক্ত সংশ্লিষ্ট সকল পক্ষের সঙ্গে আলোচনার মাধ্যমে ভোজ্যতেলের মূল্য হ্রাসের প্রবণতা যাতে অক্ষুণ্ণ থাকে তা নিশ্চিত করতে সরকার বিশেষভাবে সচেষ্ট রয়েছে। তেল শিল্পের সঙ্গে সংশ্লিষ্ট বিভিন্ন সূত্র থেকে জানা গেছে, গত দু’মাসে আন্তর্জাতিক বাজারে বিভিন্ন ধরনের ভোজ্যতেলের দাম টন প্রতি ২০০ থেকে ৩০০ মার্কিন ডলারের মতো হ্রাস পেয়েছে। মূল্য হ্রাসের এই প্রবণতার প্রতিফলন দেখা গেছে দেশের খুচরো বাজারেও। আগামী মাসগুলিতে ভোজ্যতেলের খুচরো দাম আরও হ্রাস পাবে বলে মনে করা হচ্ছে।
PG/SKD/DM/
(Visitor Counter : 67
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর পৌরোহিত্যে জম্মু-কাশ্মীরের রাজনৈতিক দলগুলির নেতৃবৃন্দের মধ্যে বৈঠকের পর প্রধানমন্ত্রীর দপ্তরের প্রতিমন্ত্রী ড. জিতেন্দ্র সিংএর বিবৃতির বঙ্গানুবাদ
নতুন দিল্লি, ২৪শে জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে জম্মু-কাশ্মীরের রাজনৈতিক দলগুলির মধ্যে একটি আলোচনা এই মাত্র শেষ হয়েছে। জম্মু-কাশ্মীরের গণতন্ত্রকে শক্তিশালী করা এবং সেখানকার উন্নয়নের জন্য এটি একটি ইতিবাচক পদক্ষেপ। অত্যন্ত সৌহার্দ্যপূর্ণ পরিবেশে এই বৈঠক অনুষ্ঠিত হয়েছে। অংশগ্রহণকারী প্রত্যেকে ভারতীয় গণতন্ত্র এবং সংবিধানের প্রতি যথাযথ সম্মান প্রদর্শন করেছেন।
জম্মু-কাশ্মীরের পরিস্থিতির উন্নতি প্রসঙ্গে স্বরাষ্ট্র মন্ত্রী নেতৃবৃন্দকে অবগত করেছেন।
প্রধানমন্ত্রী গুরুত্ব সহকারে প্রত্যেকটি দলের বক্তব্য ও পরামর্শ শুনেছেন। জনপ্রতিনিধিরা খোলা মনে তাঁদের ভাবনা – চিন্তা ভাগ করে নেওয়ায় তিনি প্রশংসা করেছেন। প্রধানমন্ত্রী বৈঠকে দুটি বিষয়ের ওপর জোর দিয়েছেন। জম্মু-কাশ্মীরে তৃণমূল স্তরে গণতন্ত্রকে পৌঁছে দেওয়ার জন্য আমাদের সকলকে একযোগে কাজ করতে হবে। দ্বিতীয়ত জম্মু-কাশ্মীরের সার্বিক উন্নয়নের প্রয়োজন। আর তাই প্রতিটি অঞ্চল ও প্রত্যেক সম্প্রদায়ের কাছে উন্নয়ন পৌঁছে দিতে হবে। সহযোগিতার বাতাবরণ এবং জনসাধারণের অংশীদারিত্ব এক্ষেত্রে অত্যন্ত গুরুত্বপূর্ণ।
প্রধানমন্ত্রী বলেছেন, জম্মু-কাশ্মীরে সফলভাবে পঞ্চায়েতী রাজ এবং অন্যান্য স্থানীয় প্রশাসনের নির্বাচন অনুষ্ঠিত হয়েছে। নিরাপত্তা পরিস্থিতির উন্নতি হয়েছে। নির্বাচনের পর পঞ্চায়েতগুলির কাছে সরাসরি ১২,০০০ কোটি টাকা পাঠানো হয়েছে। এর ফলে গ্রামাঞ্চলে উন্নয়ন ত্বরান্বিত হয়েছে।
শ্রী মোদী বলেছেন, জম্মু-কাশ্মীরের গণতান্ত্রিক প্রক্রিয়ার পরবর্তী গুরুত্বপূর্ণ পদক্ষেপ অর্থাৎ বিধানসভা নির্বাচনের জন্য আমাদের উদ্যোগী হতে হবে। আসন পুনর্বিন্যাসের কাজ দ্রুত শেষ করতে হবে। যাতে বিধানসভায় প্রতিটি অঞ্চল এবং প্রতিটি সম্প্রদায় যথাযথভাবে রাজনৈতিক প্রতিনিধিত্ব করতে পারে। দলিত, পিছিয়ে পড়া সম্প্রদায় এবং আদিবাসী অঞ্চলে বসবাসরত মানুষদের যথাযথ প্রতিনিধিত্ব নিশ্চিত করা অত্যন্ত গুরুত্বপূর্ণ।
পুনর্গঠন প্রক্রিয়ায় প্রত্যেকে যাতে প্রতিনিধিত্ব করতে পারেন, সেটি নিশ্চিত করার জন্য বৈঠকে বিস্তারিতভাবে আলোচনা হয়েছে। অংশগ্রহণকারী সব দলগুলি এই বিষয়ে সহমত পোষণ করেছে।
প্রধানমন্ত্রী জোর দিয়ে বলেছেন, জম্মু-কাশ্মীরে সংশ্লিষ্ট সকলের সহযোগিতার মধ্য দিয়ে শান্তি ও সমৃদ্ধির পথে এগোনো যাবে। জম্মু-কাশ্মীর বর্তমানে বিদ্বেষ ও হিংসাপূর্ণ পরিবেশ থেকে বেরিয়ে এসে স্থিতিশীলতার পথে এগিয়ে চলেছে। মানুষের মধ্যে নতুন আশা ও আস্থা সঞ্চারিত হচ্ছে।
শ্রী মোদী আরো বলেছেন, এই আস্থাকে আরো শক্তিশালী করে তোলার জন্য আমাদের দিন-রাত কাজ করতে হবে। গণতন্ত্রকে শক্তিশালী করা এবং জম্মু-কাশ্মীরের উন্নয়ন ও সমৃদ্ধির জন্য আজকের বৈঠক অত্যন্ত গুরুত্বপূর্ণ। আজকের এই বৈঠকে অংশগ্রহণ করার জন্য আমি সব রাজনৈতিক দলকে ধন্যবাদ জানাচ্ছি।
ধন্যবাদ।
CG/CB/SFS
(
কেন্দ্রীয়মন্ত্রিসভা
ভারত ও মালদ্বীপের মধ্যে স্বাস্থ্যক্ষেত্রে সমঝোতাপত্র স্বাক্ষরে অনুমোদন কেন্দ্রীয় মন্ত্রিসভার
নয়াদিল্লি, ৩ জুলাই, ২০১৯
ভারত ও মালদ্বীপের মধ্যে স্বাস্থ্যক্ষেত্রে সমঝোতাপত্র স্বাক্ষরে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ এই প্রস্তাব মঞ্জুর হয়। গত ৮ই জুন প্রধানমন্ত্রী শ্রী নরেন্দ্র মোদীর মালদ্বীপ সফরকালে এই সমঝোতা স্বাক্ষরিত হয়েছিল।
এই সমঝোতাপত্র স্বাক্ষরে অনুমোদনের ফলে দুই দেশের চিকিৎসকরা যেমন একে অপরের দেশে যেতে পারবেন, তেমনই দু’দেশের মধ্যে প্রশিক্ষণ কর্মসূচিও চালানো সম্ভব হবে। স্বাস্থ্যক্ষেত্রে গবেষণার উন্নতিসাধনও হবে। এমনকি, সংক্রামক ও অসংক্রামক ব্যাধির জন্য ওষুধ ও চিকিৎসা সরঞ্জাম এবং সে বিষয়ে তথ্য আদানপ্রদানও সম্ভব হবে। ই-হেল্থ এবং টেলি-মেডিসিন ছাড়াও অন্যান্য ক্ষেত্রে দুই দেশের মতবিনিময় করা যাবে।
CG/SS/DM
(Visitor Counter : 114
কেন্দ্রীয়মন্ত্রিসভা
ভারতের আইসিএআই এবং পাপুয়া নিউ গিনির সিপিএ-র মধ্যে স্বাক্ষরিত সমঝোতা পত্রটিকে কেন্দ্রীয় মন্ত্রিসভা অনুমোদন দিয়েছে
নয়াদিল্লী, ২১ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে ভারতের ইন্সটিটিউট অফ চার্টার্ড অ্যাকাউন্টস  এবং পাপুয়া নিউ গিনির সার্টিফায়েড প্র্যাকটিশিং অ্যাকাউটেন্টস মধ্যে স্বাক্ষরিত সমঝোতা পত্রটিকে অনুমোদন দেওয়া হয়েছে। এরফলে পাপুয়া নিউগিনিতে অ্যাকাউন্টিং, আর্থিক হিসেব-নিকেশের ক্ষেত্রে দক্ষতা নির্মাণে দুটি সংস্থা একযোগে কাজ করবে।
কৌশল ও লক্ষ্য রূপায়ণ :
আইসিএআই এবং সিপিএপিএনজি একসঙ্গে যে কাজগুলি করবে সেগুলি হল :
১) পাপুয়া নিউগিনিতে আলোচনাচক্র এবং মতবিনিময়ের অনুষ্ঠান করা হবে।
২) কর্পোরেট ক্ষেত্রে প্রশাসনিক কাজকর্ম, বিভিন্ন গবেষণা, গুণমান বজায় রাখা, ফরেন্সিক অ্যাকাউন্টিং, পেশাদারদের দক্ষতা বৃদ্ধি ও অন্যান্য পারস্পরিক স্বার্থ সংশ্লিষ্ট ক্ষেত্রে সহযোগিতা গড়ে তোলা হবে।
৩) ভারত ও পাপুয়া নিউগিনির অ্যাকাউটেন্সিরর সঙ্গে যুক্ত পেশাদাররা বিধি-নিষেধ মুক্ত তথ্য আদান-প্রদান করবে। সিপিএপিএনজি-র বিভিন্ন বিষয়ে পাঠদানের জন্য পাঠ্যসূচি তৈরি ও পরীক্ষা নেওয়ার ক্ষেত্রে আইসিএআই সাহায্য করবে।
৪) ছাত্রছাত্রী এবং শিক্ষক-শিক্ষিকাদের মধ্যে আদান-প্রদান কর্মসূচি বাস্তবায়িত করা হবে।
৫) হিসেব রক্ষক, অর্থ সংক্রান্ত বিভিন্ন স্বল্পমেয়াদী পাঠক্রমের ব্যবস্থা পাপুয়া নিউগিনিতে করা হবে।
মূল প্রভাব :
ভারতীয় চার্টার্ড অ্যাকাউন্টেন্টরা স্থানীয় আর্থিক সংক্রান্ত পেশাদার সম্প্রদায়ের সদস্যদের সাহায্য করবেন। পাপুয়া নিউগিনিতে ভারতীয় চার্টার্ড অ্যাকাউন্টেন্টদের সম্পর্কে প্রস্তাবিত সমঝোতাপত্র অনুসারে ইতিবাচক ভাবমূর্তি গড়ে উঠবে। আইসিএআই-এর পাপুয়া নিউগিনি সহ অস্ট্রেলেশিয়া-ওশিয়ানিয়া অঞ্চলে তিন হাজারের বেশি সদস্য রয়েছেন। এই সমঝোতাপত্রের মাধ্যমে আইসিএআই-এর সদস্যরা সিপিএপিএনজি-র সদস্যদের সাহায্য করতে পারবেন।
প্রেক্ষাপট :
১৯৪৯ সালের দ্য চার্টার্ড অ্যাকাউটেন্টস অ্যাক্ট অনুসারে আইসিএআই একটি বিধিবদ্ধ সংস্থা যেটি ভারতের চার্টার্ড অ্যাকাউটেন্টদের নিয়ামক সংস্থা হিসেবে কাজ করে। ১৯৯৬ সালের অ্যাকাউটেন্টস অ্যাক্ট অনুসারে সিপিএপিএনজি পাপুয়া নিউগিনির অ্যাকাউন্টিং পেশাদারদের নিয়ামক সংস্থা যেটি ওই দেশের পেশাদারদের স্বার্থ রক্ষার কাজ করে।
CG/CB/NS
(
প্রধানমন্ত্রীরদপ্তর
কাশি বিশ্বনাথ মন্দিরে প্রধানমন্ত্রীর বক্তব্য
নয়াদিল্লি, ০৮ মার্চ, ২০১৯
প্রধানমন্ত্রী শ্রী নরেন্দ্র মোদী আজ বারাণসীতে কাশি বিশ্বনাথ মন্দিরে পুজার্চনায় অংশ নেন। এই উপলক্ষ্যে এক সমাবেশে তিনি ভাষণ দেন। এর আগে তিনি কাশি বিশ্বনাথ মন্দিরে প্রতিকী ভূমি পূজো অনুষ্ঠানেও সামিল হন। শ্রী মোদী বলেন, কাশি বিশ্বনাথধাম প্রকল্পের সঙ্গে যুক্ত হতে পেরে তিনি নিজেকে আর্শিবাদধন্য মনে করছেন। এই প্রকল্পের সঙ্গে যুক্ত আধিকারিকদের তাঁদের নিষ্ঠার সঙ্গে কর্মসম্পাদনের জন্য প্রধানমন্ত্রী অভিনন্দন জানান। এই মন্দির সংলগ্ন এলাকায় যেসব মানুষের সম্পত্তি রয়েছে, তা প্রকল্পের জন্য অধিগ্রহণে অনুমতি দেওয়ায় তিনি তাঁদের ধন্যবাদ জানান।
প্রধানমন্ত্রী বলেন, কাশি বিশ্বনাথ মন্দির শতকের পর শতক বহু উত্থান-পতনের সাক্ষী। দুই শতাব্দীর বেশি সময় আগে কাশি বিশ্বনাথ মন্দিরের সংরক্ষণের স্বার্থে রানী আহিয়াবাই হোলকারের প্রয়াসের কথাও প্রধানমন্ত্রী স্মরণ করেন।
শ্রী মোদী বলেন, তার পর থেকে যারাই ক্ষমতায় এসেছে তারা মন্দির সংলগ্ন এলাকার উন্নয়নের জন্য খুব বেশি ভাবনাচিন্তা করেননি।
প্রধানমন্ত্রী জানান কাশি বিশ্বনাথ মন্দির সংলগ্ন আরও প্রায় ৪০টি মন্দির সময়ের সঙ্গে সঙ্গে জবরদখল হয়ে গেছে। এখন এই মন্দিরগুলি জবরদখলমুক্ত করা হয়েছে। তিনি জানান, সমগ্র মন্দির চত্ত্বরে বর্তমানে সংরক্ষণমূলক কাজকর্ম চলছে এবং এর পরিনাম শীঘ্রই দেখা যাবে। গঙ্গা নদী ও কাশি বিশ্বনাথ মন্দিরের মধ্যে সরাসরি যোগসূত্র গড়ে তোলা হচ্ছে বলেও তিনি জানান।
শ্রী মোদী বলেন, এই প্রকল্পটি অন্যান্য প্রকল্পের কাছে আদর্শ হয়ে উঠবে। সেইসঙ্গে, বিশ্বে কাশির এক নতুন পরিচিতি গড়ে উঠবে।
CG/BD/NS
(Visitor Counter : 250
পরিবেশওঅরণ্যমন্ত্রক
বায়ুদূষণ কমাতে নাগরিকদের সঙ্গে কেন্দ্র, রাজ্য সরকার এবং শিল্প প্রতিষ্ঠানগুলি একযোগে কাজ করছে : শ্রী প্রকাশ জাভড়েকর
নতুন দিল্লি, ৭ই সেপ্টেম্বর, ২০২০
কেন্দ্রীয় পরিবেশমন্ত্রী শ্রী প্রকাশ জাভড়েকর, প্রথম আন্তর্জাতিক নীলাকাশের জন্য স্বচ্ছ বায়ু দিবস উপলক্ষ্যে এক ওয়েবিনারে জানিয়েছেন, দেশের ১২২টি দূষিত শহরের বায়ুদূষণের মাত্রা কমাতে সরকার, অঙ্গীকারবদ্ধ। বায়ুদূষণের প্রসঙ্গে উল্লেখ করে মন্ত্রী বলেছেন, ২০১৪ সালে সরকার, বায়ু গুণমানসূচক একিউআই –এর সূচনা করেছিল। যার সাহায্যে আমরা দূষণ সংক্রান্ত ৮টি বিষয়ে নজরদারী চালাতে পারছি।
প্রধানমন্ত্রী শ্রী নরেন্দ্র মোদী, স্বাধীনতা দিবস উপলক্ষ্যে লালকেল্লার প্রাকার থেকে তাঁর ভাষণে দেশের ১০০টি শহরের বাতাসের সর্বাঙ্গীন গুণমান বজায় রাখার প্রয়োজনীয়তার কথা বলেছিলেন। মন্ত্রী, বায়ুদূষণের প্রসঙ্গটি স্বাধীনতা দিবসের ভাষণে উল্লেখ করায় প্রধানমন্ত্রীকে ধন্যবাদ জানিয়েছেন।
এই অনুষ্ঠানে দপ্তরের প্রতিমন্ত্রী শ্রী বাবুল সুপ্রিয় এবং পরিবেশ সচিব শ্রী আর পি গুপ্ত, বায়ুদূষণ প্রতিরোধে জাতীয় স্বচ্ছ বায়ু কর্মসূচীর আওতায় সুসংহত ব্যবস্থাপনার উপর একটি পুস্তিকা প্রকাশ করেছেন।
মন্ত্রী, বিএস-৬ স্ট্যান্ডার্ডের গাড়ি ব্যবহার করা ছাড়াও পরিবেশ দূষণ রোধে দেশে উন্নতমানের পেট্রোল ও ডিজেলের ব্যবহারের কথা বলেছেন।
২৮টি রাজ্য ও ৮টি কেন্দ্রশাষিত অঞ্চলের নগরোন্নয়ন দপ্তর ও পরিবেশ দপ্তরের প্রধান সচিবরা ছাড়াও জাতীয় স্বচ্ছ বায়ু কর্মসূচীর আওতায় ১২২টি শহরের কমিশনাররা এই অনুষ্ঠানে যোগ দিয়েছিলেন এবং বায়ুদূষণ রোধে তাঁদের গৃহীত উদ্যোগের কথা আলোচনা করেছেন।
২০১৯এর ১৯শে ডিসেম্বর রাষ্ট্রসংঘের সাধারণ পরিষদে প্রতিবছর আন্তর্জাতিক নীলাকাশের জন্য স্বচ্ছ বায়ু দিবস ৭ই সেপ্টেম্বর উদযাপন করার সিদ্ধান্ত গৃহীত হয়।
(CG/CB/SFS